钦定古今图书集成/理学汇编/学行典/第183卷 > 陶子锵
## 钦定古今图书集成/理学汇编/学行典/第183卷 > 陶子锵

按《江宁县志》：“陶子锵，字海育，丹阳秣陵人。父延，尚书
比部郎。兄尚，宋末为幸臣所怨被系。子锵控诉，流血
稽颡，行路嗟伤。逢谢超宗下车相访，回诣建康令劳
彦远曰：‘岂忍见人昆季如此，而不留心’。劳感其言，兄
乃得释。母终，居丧尽礼。与范云邻，云每闻其哭声，必
动容改色，欲相申荐。会云卒。子锵母性嗜莼，母没后”
恒以供奠。梁武帝师初至，冬营莼不能得，痛恨至恸
哭而绝，久之乃甦。遂断莼味，永不尝焉。